CELEX: 
Language: mt
Date: 2019-02-18 00:00:00
Title: DEĊIŻJONI TA’ IMPLIMENTAZZJONI TAL-KUMMISSJONI (UE) .../... li tistabbilixxi l-lista ta’ stħarriġiet obbligatorji tar-riċerka u l-limiti għall-għanijiet tal-programm multiannwali tal-Unjoni għall-ġbir u l-ġestjoni tad-data fis-setturi tas-sajd u tal-akkwakultura

DEĊIŻJONI TA’ IMPLIMENTAZZJONI TAL-KUMMISSJONI (UE) .../...
            
            
               ta’ 18.2.2019
            
            
               li tistabbilixxi l-lista ta’ stħarriġiet obbligatorji tar-riċerka u l-limiti għall-għanijiet tal-programm multiannwali tal-Unjoni għall-ġbir u l-ġestjoni tad-data fis-setturi tas-sajd u tal-akkwakultura
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea, Wara li kkunsidrat ir-Regolament (UE) 2017/1004 tal-Parlament Ewropew u tal-Kunsill tas-17 ta’ Mejju 2017 dwar l-istabbiliment ta’ qafas tal-Unjoni għall-ġbir, il-ġestjoni u l-użu ta’ data fis-settur tas-sajd u appoġġ għall-parir xjentifiku fir-rigward tal-Politika Komuni dwar is-Sajd u li jħassar ir-Regolament tal-Kunsill (KE) Nru 199/2008
                  1
               , u b’mod partikolari l-ewwel u t-tielet subparagrafi tal-Artikolu 4(1) tiegħu,
            
            
               Billi:
            
            
               (1)Skont l-Artikolu 25 tar-Regolament (UE) Nru 1380/2013, l-Istati Membri għandhom jiġbru d-data bijoloġika, ambjentali, teknika u soċjoekonomika meħtieġa għall-ġestjoni tas-sajd. Il-programm multiannwali tal-Unjoni għall-ġbir, għall-ġestjoni u għall-użu tad-data fis-setturi tas-sajd u tal-akkwakultura (EU MAP) għall-perjodu 2017-2019 ġie adottat bid-Deċiżjoni ta’ Implimentazzjoni tal-Kummissjoni 2016/1251
                  2
                u jiskadi fil-31 ta’ Diċembru 2019.
            
            
               (2)Il-programm multiannwali tal-Unjoni hu meħtieġ biex l-Istati Membri jispeċifikaw u jippjanaw l-attivitajiet tal-ġbir tad-data tagħhom fil-pjanijiet ta’ ħidma nazzjonali tagħhom. Skont l-Artikolu 21 tar-Regolament (UE) Nru 508/2014 tal-Parlament Ewropew u tal-Kunsill, dawn il-pjanijiet ta’ ħidma nazzjonali għandhom jiġu ppreżentati lill-Kummissjoni sal-31 ta’ Ottubru tas-sena ta’ qabel is-sena meta għandu japplika l-pjan ta’ ħidma. 
            
            
               (3)Bħala tħejjija għar-rieżami tal-EU MAP wara l-2019, qed isiru konsultazzjonijiet ma’ esperti permezz tal-Kumitat Xjentifiku, Tekniku u Ekonomiku għas-Sajd, il-gruppi ta’ koordinazzjoni reġjonali, rappreżentanti tal-Istati Membri u partijiet konċernati rilevanti oħra, u se jintemmu biss fl-aħħar tal-2019. Minħabba f’hekk, l-EU MAP il-ġdida li tqis l-eżiti ta’ dawn il-konsultazzjonijiet ma tistax tiġi adottata qabel l-2021.
            
            
               (4)Għalhekk għall-2020 u l-2021 hemm bżonn jiġu adottati dispożizzjonijiet dwar il-lista ta’ stħarriġiet obbligatorji tar-riċerka fuq il-baħar u l-limiti li inqas minnhom, l-Istati Membri mhumiex obbligati jiġbru d-data, li hemm inkluż fl-EU MAP attwali, abbażi tar-Regolament (UE) 2017/1004. 
            
            
               (5)Għaldaqstant, din id-Deċiżjoni tistabbilixxi, b’konformità mal-Artikolu 4 tar-Regolament (UE) 2017/1004, il-lista ta’ stħarriġiet obbligatorji tar-riċerka fuq il-baħar u l-limiti li inqas minnhom, l-Istati Membri mhumiex obbligati jiġbru d-data abbażi tal-attivitajiet tagħhom tas-sajd u tal-akkwakultura jew iwettqu stħarriġiet fuq il-baħar, kif imsemmi fl-Artikolu 5(1)(b) u (c) ta’ dak ir-Regolament. L-arranġamenti dettaljati dwar il-ġbir u l-ġestjoni tad-data bijoloġika, ambjentali, teknika u soċjoekonomika mill-Istati Membri, kif imsemmi fl-Artikolu 5(1)(a) ta’ dak ir-Regolament, huma previsti bid-Deċiżjoni Delegata tal-Kummissjoni (UE) XXX/2019. 
            
            
               (6)Għal raġunijiet ta’ ċertezza legali, jenħtieġ li d-Deċiżjoni ta’ Implimentazzjoni tal-Kummissjoni (UE) 2016/1251 titħassar.
            
            
               (7)Il-miżuri previsti f’din id-Deċiżjoni huma skont l-opinjoni tal-Kumitat ta’ Ġestjoni għas-Sajd u l-Akkwakultura,
            
            
               ADOTTAT DIN ID-DEĊIŻJONI: 
            
            
               Artikolu 1
            
            
               Għall-finijiet tal-programm multiannwali tal-Unjoni għall-ġbir u l-ġestjoni tad-data fis-settur tas-sajd għall-perjodu 2020-2021, il-lista ta’ stħarriġiet obbligatorji tar-riċerka fuq il-baħar u l-limiti li inqas minnhom, l-Istati Membri mhumiex obbligati jiġbru d-data abbażi tal-attivitajiet tagħhom tas-sajd u tal-akkwakultura jew iwettqu stħarriġiet fuq il-baħar, li jkopru l-partijiet tal-programm multiannwali tal-Unjoni msemmija fil-punti (b) u (c) tal-Artikolu 5(1) tar-Regolament (UE) 2017/1004, tinsab fl-Anness ta’ din id-Deċiżjoni.
            
            
               Artikolu 2
            
            
               Id-Deċiżjoni ta’ Implimentazzjoni tal-Kummissjoni (UE) 2016/1251 hi mħassra b’effett mill-1 ta’ Jannar 2020.
            
            
               Artikolu 3
            
         
         
            
               Din id-Deċiżjoni għandha tidħol fis-seħħ fil-jum wara dak tal-pubblikazzjoni f’Il-Ġurnal Uffiċjali tal-Unjoni Ewropea.
            
            
               Għandu japplika mill-1 ta’ Jannar 2020.
            
            
               Magħmul fi Brussell, 18.2.2019
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
            
         
         
            
                  
                     (1)
                  
                        ĠU L 157, 20.6.2017, p. 1.
               
               
                  
                     (2)
                  
                        Id-Deċiżjoni ta’ Implimentazzjoni tal-Kummissjoni (UE) 2016/1251 tat-12 ta’ Lulju 2016 li tadotta programm multiannwali tal-Unjoni għall-ġbir, għall-ġestjoni u għall-użu ta’ data fis-setturi tas-sajd u tal-akkwakultura għall-perjodu 2017-2019 (ĠU L 2017, 1.8.2016, p,.113)
               
            
      
    ---documentbreak--- 
      
         
         
            
               ANNESS
            
            
               KAPITOLU I
            
            
               Stħarriġ tar-riċerka fuq il-baħar
            
            
               Għall-inqas għandu jsir kull stħarriġ tar-riċerka fuq il-baħar imsemmi fit-Tabella ta’ dan l-Anness (li tissostitwixxi t-Tabella 10 tad-Deċiżjoni ta’ Implimentazzjoni (UE) 2016/1251), diment li rieżami tal-istħarriġiet ma jasalx għall-konklużjoni li l-istħarriġ ma jkunx għadu xieraq għal informazzjoni dwar il-valutazzjoni tal-istokkijiet u l-ġestjoni tas-sajd. Abbażi tal-istess kriterji xjentifiċi tar-rieżami, f’din il-lista jistgħu jitniżżlu stħarriġiet ġodda.
            
            
               Fil-pjanijiet ta’ ħidma msemmija fl-Artikolu 21 tar-Regolament (UE) Nru 508/2014, l-Istati Membri għandhom jistabbilixxu l-istħarriġiet tar-riċerka fuq il-baħar li jridu jsiru u għandhom ikunu responsabbli għal dawn l-istħarriġiet. 
            
            
               L-Istati Membri li jikkontribwixxu għall-istħarriġiet tar-riċerka internazzjonali għandhom jikkoordinaw l-isforzi tagħhom fl-istess reġjun tal-baħar.
            
            
               Fil-pjanijiet ta’ ħidma nazzjonali tagħhom, l-Istati Membri għandhom jiżguraw il-kontinwità mat-tfassil tal-istħarriġiet preċedenti.
            
            
               Dan il-Kapitolu jissostitwixxi l-Kapitolu IV tad-Deċiżjoni ta’ Implimentazzjoni tal-Kummissjoni (UE) 2016/1251.
            
            
            
               KAPITOLU II
            
            
               Il-limiti
            
            
               (1)Dan il-Kapitolu għandu japplika għas-sajd tal-Unjoni u jissostitwixxi d-dispożizzjonijiet tal-Kapitolu V tad-Deċiżjoni ta’ Implimentazzjoni tal-Kummissjoni (UE) 2016/1251.
            
            
               (2)Ma għandha tinġabar l-ebda data bijoloġika meta għal ċertu stokk jew speċi ta’ ħut:
            
            
               (a)is-sehem ta’ Stat Membru tal-qabda totali permissibbli (TAC) relatata jkun inqas minn 10 % tat-total tal-Unjoni, jew 
            
            
               (b)meta l-ebda TAC ma tkun ġiet iffissata, il-ħatt totali ta’ Stat Membru ta’ stokk jew speċi jkun inqas minn 10 % tal-ħatt totali medju tal-UE fit-tliet (3) snin ta’ qabel, jew 
            
            
               (c)il-qabda annwali totali ta’ Stat Membru ta’ speċi tkun inqas minn 200 tunnellata. Għall-ispeċijiet bi ħtieġa ta’ ġestjoni speċifika, jista’ jiġi ddefinit limitu iżjed baxx fil-livell tar-reġjun tal-baħar.
            
            
               Meta l-għadd totali tal-kwoti rilevanti ta’ diversi Stati Membri, li s-sehem tat-TAC tagħhom ikun inqas minn 10 %, ikun iżjed minn 25 % tas-sehem tat-TAC ta’ ċertu stokk, il-limitu ta’ 10 % imsemmi fil-punt (a) ma għandux japplika u l-Istati Membri għandhom jiżguraw il-kondiviżjoni tal-kompiti fil-livell reġjonali biex jiżguraw li l-istokk ikun kopert bil-kampjunar skont il-ħtiġijiet tal-utent finali. 
            
            
               L-ebda limitu ma għandu japplika għall-ispeċijiet pelaġiċi kbar u għall-ispeċijiet anadromi u katadromi.
            
            
               (3)Mingħajr preġudizzju għal dispożizzjonijiet iżjed speċifiċi relatati ma’ obbligi internazzjonali skont l-Organizzazzjonijiet Reġjonali għall-Gestjoni tas-Sajd, jenħtieġ li ma tinġabar l-ebda data bijoloġika meta għal ċertu stokk ta’ ħut sfruttat b’mod internazzjonali li ma jkunx stokk ta’ speċijiet pelaġiċi kbar jew ta’ speċijiet migratorji ħafna, is-sehem tal-Unjoni jkun inqas minn 10 %.
            
         
         
            
               (4)L-Istati Membri għandhom jipprovdu stimi tal-qabdiet minn stħarriġiet eżistenti dwar is-sajd rikreattiv, inkluż dawk li jsiru skont il-Qafas għall-Ġbir tad-Data jew minn xi studju pilota ieħor, fi żmien sentejn mid-data meta din id-Deċiżjoni tidħol fis-seħħ. Dawn l-istħarriġiet għandhom jippermettu l-valutazzjoni tas-sehem tal-qabdiet mis-sajd rikreattiv imqabbel mal-qabdiet kummerċjali għall-ispeċijiet kollha f’reġjun tal-baħar li għalihom huma meħtieġa stimi tal-qabdiet tas-sajd rikreattiv skont dan il-programm multiannwali tal-Unjoni. It-tfassil u d-dimensjoni sussegwenti tal-istħarriġiet nazzjonali dwar is-sajd rikreattiv, inkluż kull limitu għall-ġbir tad-data, għandhom jiġu kkoordinati fil-livell tar-reġjun tal-baħar u għandhom ikunu skont il-ħtiġijiet tal-utent finali. 
            
            
               L-ebda limitu ma għandu japplika għall-qabdiet rikreattivi tal-istokkijiet tal-ħut li huma soġġetti għall-irkupru jew għal pjanijiet ta’ ġestjoni multiannwali bħal dawk li japplikaw għall-ispeċijiet pelaġiċi kbar u għall-ispeċijiet migratorji ħafna.
            
            
               (5)Ma hemm bżonn tinġabar l-ebda data soċjali u ekonomika dwar l-akkwakultura jekk il-produzzjoni totali tal-Istat Membru tkun inqas minn 1 % tal-volum u tal-valur tal-produzzjoni totali tal-Unjoni. Ma hemm bżonn tinġabar l-ebda data dwar l-akkwakultura għall-ispeċijiet li jammontaw għal inqas minn 10 % tal-produzzjoni tal-akkwakultura tal-Istat Membru skont il-volum u l-valur. Barra minn hekk, l-Istati Membri bi produzzjoni totali ta’ inqas minn 2,5 % tal-volum u tal-valur tal-produzzjoni totali tal-akkwakultura tal-Unjoni jistgħu jiddefinixxu metodoloġija simplifikata, bħal pereżempju studji pilota, biex jestrapolaw id-data meħtieġa għall-ispeċijiet li jammontaw għal aktar minn 10 % tal-produzzjoni tal-akkwakultura tal-Istati Membri skont il-volum u l-valur.
            
            
               Id-data ta’ referenza għandha tkun l-aħħar sottomissjoni tal-Istati Membri skont ir-Regolament (KE) Nru 762/2008
                  1
               , u d-data korrispondenti ppubblikata mill-Eurostat.
            
            
               (6)Ma hemm bżonn tinġabar l-ebda data ambjentali dwar l-akkwakultura meta l-produzzjoni totali tal-akkwakultura tal-Istat Membru tkun inqas minn 2,5 % tal-volum u tal-valur tal-produzzjoni totali tal-akkwakultura tal-Unjoni.
            
            
               Id-data ta’ referenza għandha tkun l-aħħar sottomissjoni tal-Istati Membri skont ir-Regolament (KE) Nru 762/2008, u d-data korrispondenti ppubblikata mill-Eurostat. 
            
            
               (7)Il-parteċipazzjoni (fiżika jew finanzjarja) ta’ Stat Membru fl-istħarriġiet tar-riċerka fuq il-baħar li hemm mniżżlin fil-lista tal-istħarriġiet fuq il-baħar ta’ dan l-Anness mhix obbligatorja meta s-sehem tiegħu tat-TAC tal-Unjoni tal-ispeċi fil-mira tal-istħarriġ ikun inqas mil-limitu ta’ 3 %. Meta ma tiġi ffissata l-ebda TAC, il-parteċipazzjoni (fiżika jew finanzjarja) ta’ Stat Membru fl-istħarriġiet tar-riċerka fuq il-baħar mhix obbligatorja meta s-sehem tiegħu mill-ħatt totali tal-Unjoni tat-tliet (3) snin preċedenti ta’ stokk jew speċi jkun inqas mil-limitu ta’ 3 %. Il-limiti għall-istħarriġiet dwar il-multispeċijiet u l-ekosistemi jistgħu jiġu ddefiniti fil-livell tar-reġjun tal-baħar. 
            
            
               (8)Minkejja l-punti 2 sa 7, fl-istess reġjun tal-baħar, l-Istati Membri jistgħu jaqblu dwar limitu alternattivi.
            
            
               
            
            
               Lista tal-istħarriġiet tar-riċerka fuq il-baħar
                  2
               
            
            
            
                     
                        Isem l-istħarriġ
                     
                  
                  
                     
                        Akronimu
                     
                  
                  
                     
                        Żona
                     
                  
                  
                     
                        Perjodu
                     
                  
                  
                     
                        Speċijiet fil-mira ewlenin 
                     
                  
               
                     
                        Il-Baħar Baltiku
                     
                  
               
                     
                        Stħarriġ Internazzjonali dwar it-Tkarkir fil-Baltiku
                     
                  
                  
                     
                        BITS Q1
                     
                     
                        BITS Q4
                     
                  
                  
                     
                        IIIaS, IIIb-d
                     
                  
                  
                     
                        L-ewwel (1) u r-raba’ (4) kwart
                     
                  
                  
                     
                        Bakkaljaw u speċijiet demersali oħra
                     
                  
               
                     
                        Stħarriġ Akustiku Internazzjonali fil-Baltiku (ħarifa)
                     
                  
                  
                     
                        BIAS
                     
                  
                  
                     
                        IIIa, IIIb-d
                     
                  
                  
                     
                        Sett-Ott
                     
                  
                  
                     
                        Aringi u laċċa kaħla
                     
                  
               
                     
                        Stħarriġ Akustiku għall-Aringi fil-Golf ta' Riga
                     
                  
                  
                     
                        GRAHS
                     
                  
                  
                     
                        IIId
                     
                  
                  
                     
                        It-tielet (3) kwart
                     
                  
                  
                     
                        Aringi
                     
                  
               
                     
                        Stħarriġ Akustiku tal-Laċċa Kaħla 
                     
                     
                  
                  
                     
                        SPRAS
                     
                  
                  
                     
                        IIId
                     
                  
                  
                     
                        Mejju
                     
                  
                  
                     
                        Laċċa kaħla u aringi
                     
                  
               
                     
                        Stħarriġ dwar il-Larva tal-Aringi f’Rügen
                     
                     
                  
                  
                     
                        RHLS
                     
                  
                  
                     
                        IIId
                     
                  
                  
                     
                        Marzu-Ġunju
                     
                  
                  
                     
                        Aringi
                     
                  
               
                     
                        Il-Baħar tat-Tramuntana u l-Lvant tal-Artiku (żoni ICES I u II)
                     
                  
               
                     
                        Stħarriġ Internazzjonali dwar it-Tkarkir tal-Qiegħ
                     
                  
                  
                     
                        IBTS Q1
                     
                     
                        IBTS Q3
                     
                  
                  
                     
                        IIIa, IV
                     
                  
                  
                     
                        L-ewwel (1) u t-tielet (3) kwart
                     
                  
                  
                     
                        Merluzz tal-Linja Sewda, Bakkaljaw, Pollakkju Iswed, Aringi, Laċċa Kaħla, Merlangu, Kavalli, Merluzz tan-Norveġja.
                     
                  
               
                     
                        Stħarriġ dwar it-Tkarkir bit-Travu fil-Baħar tat-Tramuntana
                     
                  
                  
                     
                        BTS
                     
                  
                  
                     
                        IVb,IVc,VIId
                     
                  
                  
                     
                        It-tielet (3) kwart
                     
                  
                  
                     
                        Barbun tat-Tbajja’, Lingwata
                     
                  
               
                     
                        Stħarriġ dwar il-Ħut Demersali ta’ Età Żgħira
                     
                  
                  
                     
                        DYFS
                     
                  
                  
                     
                        Il-kosti ta’ NS
                     
                  
                  
                     
                        It-tielet (3) u r-raba’ (4) kwart
                     
                  
                  
                     
                        Barbun tat-tbajja’, lingwata, gamblu kannella
                     
                  
               
                     
                        Stħarriġ dwar ix-Xbieki tal-Lingwata
                     
                  
                  
                     
                        SNS
                     
                  
                  
                     
                        IVb, IVc
                     
                  
                  
                     
                        It-tielet (3) kwart
                     
                  
                  
                     
                        Lingwata, Barbun tat-Tbajja’
                     
                  
               
                     
                        Stħarriġ dwar iċ-Ċiċċirell fil-Baħar tat-Tramuntana
                     
                  
                  
                     
                        NSSS
                     
                  
                  
                     
                        IVa, IVb
                     
                  
                  
                     
                        Ir-raba’ (4) kwart
                     
                  
                  
                     
                        Ċiċċirell
                     
                  
               
                     
                        Stħarriġ Internazzjonali dwar l-Ekosistemi fl-Ibħra tat-Tramuntana
                     
                  
                  
                     
                        ASH
                     
                  
                  
                     
                        IIa
                     
                  
                  
                     
                        Mejju
                     
                  
                  
                     
                        Aringi, Stokkafixx
                     
                  
               
                     
                        Stħarriġ dwar ir-Redfish fil-Baħar Norveġiż u fl-ilmijiet kontigwi
                     
                  
                  
                     
                        REDNOR
                     
                  
                  
                     
                        II
                     
                  
                  
                     
                        Aww-Sett
                     
                  
                  
                     
                        Redfish
                     
                  
               
                     
                        Stħarriġ dwar il-bajd tal-kavalli
                     
                     
                        (Triennali)
                     
                  
                  
                     
                        NSMEGS
                     
                  
                  
                     
                        IV
                     
                  
                  
                     
                        Mejju-Lulju
                     
                  
                  
                     
                        Produzzjoni tal-bajd tal-kavalli
                     
                  
               
                     
                        Stħarriġ dwar il-Larva tal-Aringi
                     
                  
                  
                     
                        IHLS
                     
                  
                  
                     
                        IV,VIId
                     
                  
                  
                     
                        L-ewwel (1) u t-tielet (3) kwart
                     
                  
                  
                     
                        Larvi tal-Aringi u l-Laċċa kaħla
                     
                  
               
                     
                        Stħarriġ Akustiku dwar l-Aringi NS
                     
                  
                  
                     
                        NHAS
                     
                  
                  
                     
                        IIIa, IV,VIa
                     
                  
                  
                     
                        Ġunju, Lulju
                     
                  
                  
                     
                        Aringa, Laċċa kaħla
                     
                  
               
                     
                        Stħarriġ dwar in-Nephrops TV
                     
                     
                        (FU 3&4)
                     
                  
                  
                     
                        NTV3&4
                     
                  
                  
                     
                        IIIA
                     
                  
                  
                     
                        It-tieni (2) u t-tielet (3) kwart
                     
                  
                  
                     
                        Nephrops
                     
                  
               
                     
                        Stħarriġ dwar in-Nephrops TV (FU 6)
                     
                  
                  
                     
                        NTV6
                     
                  
                  
                     
                        IVb
                     
                  
                  
                     
                        Settembru
                     
                  
                  
                     
                        Nephrops
                     
                  
               
                     
                        Stħarriġ dwar in-Nephrops TV (FU 7)
                     
                  
                  
                     
                        NTV7
                     
                  
                  
                     
                        IVa
                     
                  
                  
                     
                        It-tieni (2) u t-tielet (3) kwart
                     
                  
                  
                     
                        Nephrops
                     
                  
               
                     
                        Stħarriġ dwar in-Nephrops TV (FU 8)
                     
                  
                  
                     
                        NTV8
                     
                  
                  
                     
                        IVb
                     
                  
                  
                     
                        It-tieni (2) u t-tielet (3) kwart
                     
                  
                  
                     
                        Nephrops
                     
                  
               
                     
                        Stħarriġ dwar in-Nephrops TV (FU 9)
                     
                  
                  
                     
                        NTV9
                     
                  
                  
                     
                        IVa
                     
                  
                  
                     
                        It-tieni (2) u t-tielet (3) kwart
                     
                  
                  
                     
                        Nephrops
                     
                  
               
                     
                        It-Tramuntana tal-Atlantiku (żoni ICES V-XIV u żoni NAFO)
                     
                  
               
                     
                        Stħarriġ Akustiku Internazzjonali dwar it-Tkarkir għar-Redfish (Biennali)
                     
                  
                  
                     
                        REDTAS
                     
                     
                  
                  
                     
                        Va, XII, XIV; NAFO SA 1-3
                     
                  
                  
                     
                        Ġunju/Lulju
                     
                     
                  
                  
                     
                        Redfish
                     
                  
               
                     
                        Ħut tal-Qiegħ tal-Kap Fjamming
                     
                  
                  
                     
                        FCGS
                     
                  
                  
                     
                        3M
                     
                  
                  
                     
                        Lulju 
                     
                  
                  
                     
                        Speċijiet demersali
                     
                  
               
                     
                        Stħarriġ dwar il-ħut tal-qiegħ tal-Groenlandja
                     
                  
                  
                     
                        GGS
                     
                  
                  
                     
                        XIV, NAFO SA1
                     
                  
                  
                     
                        Ott/Nov 
                     
                  
                  
                     
                        Merluzz, redfish u speċijiet demersali oħra
                     
                  
               
                     
                        Stħarriġ dwar il-ħut tal-qiegħ 3LNO
                     
                  
                  
                     
                        PLATUXA
                     
                  
                  
                     
                        NAFO 3LNO
                     
                  
                  
                     
                        It-tieni (2) u t-tielet (3) kwart 
                     
                  
                  
                     
                        Speċijiet demersali
                     
                  
               
                     
                        IBTS tal-Punent, ir-raba’ (4) kwart 
                     
                     
                        (inkluż l-istħarriġ dwar il-Porkuspini)
                     
                  
                  
                     
                        IBTS, ir-raba’ (4) kwart
                     
                  
                  
                     
                        VIa, VII, VIII, IXa
                     
                  
                  
                     
                        Ir-raba’ (4) kwart
                     
                     
                  
                  
                     
                        Speċijiet demersali
                     
                  
               
                     
                        IBTS Skoċċiż tal-Punent
                     
                  
                  
                     
                        IBTS, l-ewwel (1) kwart
                     
                  
                  
                     
                        VIa,VIIa
                     
                  
                  
                     
                        Marzu
                     
                  
                  
                     
                        Gadoids, aringa, kavall
                     
                  
               
                     
                        ISBCBTS ta’ Settembru
                     
                  
                  
                     
                        ISBCBTS 
                     
                  
                  
                     
                        VIIa f g
                     
                  
                  
                     
                        Settembru
                     
                  
                  
                     
                        Lingwata, Barbun tat-Tbajja’
                     
                  
               
                     
                        WCBTS
                     
                  
                  
                     
                        VIIe BTS
                     
                  
                  
                     
                        VIIe 
                     
                  
                  
                     
                        Ottubru
                     
                  
                  
                     
                        Lingwata, Barbun tat-Tbajja’, Petriċi, Lemon sole
                     
                  
               
                     
                        Stħarriġ tal-Istokkafixx
                     
                  
                  
                     
                  
                  
                     
                        VI, VII
                     
                  
                  
                     
                        L-ewwel (1) u t-tieni (2) kwart
                     
                  
                  
                     
                        Stokkafixx
                     
                  
               
                     
                        Stħarriġ Internazzjonali dwar il-Bajd tal-Kavalli u tas-Sawrell
                     
                     
                        (Triennali) 
                     
                  
                  
                     
                        MEGS
                     
                  
                  
                     
                        VIa, VII,VIII, IXa
                     
                  
                  
                     
                        Jannar-Lulju 
                     
                  
                  
                     
                        Il-produzzjoni tal-bajd tal-Kavalli u tas-Sawrell
                     
                  
               
                     
                        Stħarriġ Akustiku dwar is-Sardin, l-Inċova, is-Sawrell
                     
                  
                  
                     
                  
                  
                     
                        VIII, IX
                     
                  
                  
                     
                        Marzu-April-Mejju
                     
                  
                  
                     
                        Indiċijiet tal-abbundanza tas-Sardin, l-Inċova, il-Kavalli u s-Sawrell
                     
                  
               
                     
                        DEPM tas-Sardin
                     
                     
                        (Triennali)
                     
                  
                  
                     
                  
                  
                     
                        VIIIc, IXa
                     
                  
                  
                     
                        It-tieni (2) u r-raba’ (4) kwart 
                     
                  
                  
                     
                        SSB tas-Sardin u l-użu tal-CUFES 
                     
                  
               
                     
                        Stħarriġ akustiku dwar ir-riproduzzjoni/perjodu qabel ir-riproduzzjoni tal-Aringi/tal-Minfaħ
                     
                  
                  
                     
                  
                  
                     
                        VIa, VIIa-g 
                     
                  
                  
                     
                        Lulju, Sett, Nov, Marzu, Jan
                     
                  
                  
                     
                        Aringa, Laċċa kaħla
                     
                  
               
                     
                        Bijomassa tal-Inċova
                     
                  
                  
                     
                        BIOMAN
                     
                  
                  
                     
                        VIII
                     
                  
                  
                     
                        Mejju
                     
                  
                  
                     
                        SSB (DEP) tal-Inċova
                     
                  
               
                     
                        Stħarriġ tal-UWTV dwar in-Nephrops (lil hinn mix-xatt) 
                     
                  
                  
                     
                        UWTV 
                     
                     
                        (FU 11-13)
                     
                  
                  
                     
                        VIa
                     
                  
                  
                     
                        It-tieni (2) u t-tielet (3) kwart
                     
                  
                  
                     
                        Nephrops
                     
                  
               
                     
                        UWTV tan-Nephrops 
                     
                     
                        Il-Baħar Irlandiż
                     
                  
                  
                     
                        UWTV
                     
                     
                        (FU 15)
                     
                  
                  
                     
                        VIIa
                     
                  
                  
                     
                        Awwissu
                     
                  
                  
                     
                        Nephrops
                     
                  
               
                     
                        Stħarriġ tal-UWTV dwar in-Nephrops 
                     
                     
                        Iż-Żoni Aran 
                     
                  
                  
                     
                        UWTV 
                     
                     
                        (FU 17)
                     
                  
                  
                     
                        VIIb
                     
                  
                  
                     
                        Ġunju
                     
                  
                  
                     
                        Nephrops
                     
                  
               
                     
                        Stħarriġ tal-UWTV dwar in-Nephrops 
                     
                     
                        Il-Baħar Ċeltiku
                     
                  
                  
                     
                        UWTV 
                     
                     
                        (FU 20-22)
                     
                  
                  
                     
                        VIIg,h,j
                     
                  
                  
                     
                        Lulju
                     
                  
                  
                     
                        Nephrops
                     
                  
               
                     
                        Stħarriġ dwar in-Nephrops
                     
                     
                        NepS barra mix-xtut tal-Portugall
                     
                  
                  
                     
                        UWTV
                     
                     
                        (FU 28-29)
                     
                  
                  
                     
                        IXa
                     
                  
                  
                     
                        Ġunju
                     
                  
                  
                     
                        Nephrops
                     
                  
               
                     
                        L-ilmijiet tal-Mediterran u l-Baħar l-Iswed
                     
                  
               
                     
                        Stħarriġ Akustiku Pan-Mediterran ()
                     
                  
                  
                     
                        MEDIAS
                     
                  
                  
                     
                        GSA 1, 6, 7, 9, 10, 15,
                     
                     
                        16, 17, 18, 20, 22
                     
                  
                  
                     
                        Rebbiegħa-sajf (2-3 kwart)
                     
                  
                  
                     
                        L-ispeċijiet pelaġiċi żgħar
                     
                  
               
                     
                        Stħarriġ dwar it-tkarkir tal-qiegħ fil-Baħar l-Iswed, 
                     
                     
                  
                  
                     
                        BTSBS
                     
                  
                  
                     
                        GSA 29
                     
                  
                  
                     
                        Rebbiegħa-ħarifa (kwarti: 2,3,4)
                     
                  
                  
                     
                        Barbun Imperjali
                     
                  
               
                     
                        Stħarriġ dwar it-tkarkir pelaġiku fil-Baħar l-Iswed,
                     
                  
                  
                     
                        PTSBS
                     
                  
                  
                     
                        GSA 29
                     
                  
                  
                     
                        Rebbiegħa-ħarifa (kwarti: 2,3,4)
                     
                  
                  
                     
                        Laċċa kaħla u Merlangu
                     
                  
               
                     
                        Stħarriġ internazzjonali dwar it-tkarkir tal-qiegħ fil-Mediterran (), 
                     
                  
                  
                     
                        MEDITS
                     
                  
                  
                     
                        GSA 1, 2, 3, 5, 6, 7, 8, 9,
                     
                     
                        10, 11, 15, 16, 17, 18,
                     
                     
                        19, 20, 22, 23, 25
                     
                  
                  
                     
                        Rebbiegħa-sajf (2-3 kwart)
                     
                  
                  
                     
                        Speċijiet demersali
                     
                  
               
         
         
            
                  
                     (1)
                  
                        Ir-Regolament (KE) Nru 762/2008 tal-Parlament Ewropew u tal-Kunsill tad-9 ta’ Lulju 2008 dwar il-preżentazzjoni mill-Istati Membri tal-istatistika dwar l-akkwakultura u li jħassar ir-Regolament tal-Kunsill (KE) Nru 788/96 (ĠU L 218, 13.8.2008, p. 1).
               
               
                  
                     (2)
                  
                        Il-lista tal-istħarriġiet tar-riċerka fuq il-baħar tissostitwixxi t-Tabella 10 tad-Deċiżjoni ta’ Implimentazzjoni tal-Kummissjoni (UE) 2016/1251.